กินยาคุมแบบ28เม็ดแผงที่1กินหมดไปแล้วตอนนี้กำลังกินแผงที่2 เม็ดที่8แล้วค่ะ แต่ช่วงเม็ดที่3ของแผงที่2หนูกินเลยเวลาไป4ชม.พอนึกได้ก็กินทันทีเลย แล้ววันต่อมาก็กินตามเวลาเดิม แล้วอีก5วันแฟนแตกในใส่แบบนี้จะท้องไหมค่ะ เครียดมากๆ
สวัสดีค่ะ หากได้ทานยาคุมกำเนิดต่อเนื่องมาเป็นแผงที่ 2 แล้ว โดยที่ผ่านมาได้ทานยาอย่างถูกต้อง คือไม่มีวันที่ลืมทานยา ทานยาในเวลาใกล้เคียงกันของแต่ละวัน ไม่มีอาเจียนหรือท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ส่วนการทานช้าไป 4 ชั่วโมงในช่วงเม็ดที่ 3 อาจทำให้ระดับฮอร์โมนลดลงไปบ้าง ซึ่งอาจมีผลต่อประสิทธิภาพในการคุมกำเนิดได้บ้างเล็กน้อย แต่อย่างไรก็ตาม หากในวันต่อๆ ไป ได้ทานในเวลาเดิม และทานต่อเนื่องมา 5 วันแล้วก่อนที่จะมีเพศสัมพันธ์ ยาคุมกำเนิดก็จะช่วยป้องกันการตั้งครรภ์ได้มากกว่า 99% อยู่ค่ะ ดังนั้นโอกาสที่จะตั้งครรภ์ถือว่าน้อยมากอยู่